Oficina municipal do voluntariado (OMVOL)\n¿Que é a Oficina municipal do voluntariado (OMVOL)?\nÉ unha entidade de acción voluntaria integrada no Plan Galego de Voluntariado e regulada pola Lei 10/2011, de acción voluntaria\n¿Quen é unha persoa voluntaria?\n¿Quen pode ser persoa voluntaria?\nToda persoa maior de 18 anos ou 16 con autorización paterna, sensible coas problemáticas da comunidade e sen que sexa imprescindible unha formación académica anterior. Tan só é necesario dispoñer dalgún tempo para desenvolver algunha acción voluntaria e o compromiso persoal de levala a cabo.\n¿Como podo contactar coa OMVOL para facerme persoa voluntaria ou solicitar os servizos do voluntariado?\nPodes solicitar información no teléfono 981.664.204 ou persoalmente no Centro de Formación “Pablo Picasso” sito na rúa Antonio Machado, s/n 15670 O Burgo Culleredo\nTodos os dias da semana de 10:00h a 13:00h\n¿En que espazos podes facer voluntariado?\n1.- Voluntari@s sociais coas minorías étnicas:\n"A saúde con nós".\nApoio na autonomía e coidado persoal dos nenos e nenas xitanos.\nApoio nas clases de cociña dirixidas a mulleres e rapaces e rapazas.\nApoio nas clases de reforzo escolar diarias ou nas vacacións escolares.\n2.- Voluntari@s sociais con menores e adolescentes:\n"Progresa con apoio".\nApoio no reforzo escolar despois do colexio e en vacacións.\nApoio na información e orientación académica individualizada.\nApoio nas saídas culturais e nos diversos obradoiros de manualidades, deportes... etc. que se programen.\n3.- Voluntari@s coas persoas maiores:\n"Suma e segue".\n"Maiores con marcha".\n"Internet para maiores".\n"Deixando pasar o tempo".\nApoio nas aulas de adultos.\nCooperación e apoio nas diferentes actividades lúdicas: excursións, festas, bailes...\nAcompañamentos tanto dentro como fóra do domicilio.\nApoio a grupos de reforzo da memoria.\n4.- Voluntari@s sociais coas persoas con discapacidade:\n"Achégate ti tamén".\n"Imos á rúa".\n"Imos de excursión".\n"Tod@s á auga".\n"Telemática sen barreiras".\nApoio e cooperación na execución de actividades divulgativas.\nAcompañamentos e adestramento na utilización de recursos (coller un bus, ir aos distintos organismos públicos, ao centro de saúde...)\nApoio nas distintas actividades a realizar con estas persoas.\n5.- Voluntari@s coas familias:\n"O primeiro: a familia".\nAcompañamento e adestramento na utilización de recursos da comunidade (ir a consulta médica, a tramitar distintas xestión etc.).\n1.- "Flipax CIPAX" (revista informativa para a mocidade).\n2.- "Campañas de prevención da SIDA".\n3.- "Entérate pola rede".\n5.- "Mediateca": (viaxeteca, biblioteca,...).\nApoio na busca de información.\nNoites do micho.\nApoio na organización de concertos.\nParticipación na confección da revista mensual.\n1.- Voluntari@s pola educación:\n"Bota unha man".\n"Bota unha man, tamén no verán".\nParticipación no deseño de programas.\nApoio no desenvolvemento de xogos e actividades.\n1.- Voluntari@s da cultura nas bibliotecas municipais:\nTertulias e clubs de lectura.\nProporcionar información sobre fondos e servizos.\nRecoller información sobre os intereses das persoas usuarias.\nCoordinar e moderar así como ler e propoñer lecturas ao grupo nos clubs.\nPreparar guías de lectura.\nCoordinar unha revista bibliotecaria...\n2.- "Voluntari@s da cultura nos museos e salas de exposición municipais:\nNo xardín botánico.\nNo museo dos Muíños e da Torre de Celas.\nNa sala de exposicións Xosé Rey Lago.\nParticipar, promover e realizar visitas guiadas.\nParticipar na organización das exposicións.\nRealizar estudos ambientais, históricos, materiais didácticos etc.\nDifundir o xardín botánico, os museos e as salas de exposicións entre colexios, institutos, asociacións etc.\nPromover asociacións de amigos dos museos e das artes de Culleredo.\n3.- Voluntari@s da cultura no ocio e tempo libre:\nNo teatro e artes escénicas.\nNo Camiño de Santiago.\nDifusión e colaboración na programación teatral.\nAcompañamento a escolares en representacións.\nCreación dunha escola teatral municipal.\nDifundir o Camiño Inglés de peregrinación entre colexios, institutos, asociacións...\nPromover unha asociación de amigos do Camiño Inglés en Culleredo.\nRealizar estudos sobre o Camiño Inglés en Culleredo, material didáctico etc.\n1.- Culleredo en Feminino.\nApoio e cooperación na organización, na execución e na avaliación de actividades de promoción de igualdade da muller, nas campañas anuais de igualdade, no Día internacional da muller no 1º trimestre do ano e na de loita contra a violencia de xénero no ultimo trimestre.\nNo ámbito dos servizos públicos ambientais.\n1.- "Ruta dos muíños".\n2.- "Culleredo 21; camiño cara á sostibilidade: a educación ambiental".\nRealización de enquisas.\nParticipación en actividades do Día mundial do medio.\nActividades no Ecomercado mensual de Vilaboa.\nNo apoio á actividade deportiva na comunidade cullerdense.\n1.- Voluntari@s para o deporte:\n"Deportes para todos" (baloncesto, fútbol, tenis, balonmán, natación, hípica...).\n"Torneos e competicións deportivas".\nColaboración na organización de actividades e competicións deportivas.\nDifusión da oferta deportiva.\nNo ámbito da formación e o acceso ao emprego.\n1.- Non te esquezas do traballo:\nAccións de apoio á alumnos e alumnas nas actividades formativas dos talleres ocupacionais.\nNa divulgación e comunicación a través da radio municipal.\n1.- Onda veciñal:\nColaboración na elaboración, organización e presentación de programas dirixidos aos veciños e veciñas de Culleredo.


O Curral do Marqués - Rianxo | Comedere | Gastronomía y Accesibilidad sobre ruedas\nDebaixo de unha parra de viño catalán e con un xardín que se convirte en terraza os días que a choiva o permite, danos a bienvnida O Curral do Marqués.\nNon consta que vivise nestas paredes ningún adiñeirado ou titulado marqués, mais coa atención agarimosa ca que che tratan, fai que chegues a sentirte como tal nobre persoeiro.\nFai arredor dos 6 anos que Alberto apostou por facer do “Curral” un punto de encontro diferente ó que se podía atopar no Concello de Rianxo. Con un primeiro enfoque de negocio baseado en traballa-lo como bar e, complementando con outras actividades tales como concertos en directo, monólogos ou outros eventos, ademais de algunha comida previamente concertada.\nDitas fórmulas non acababan de asentarse no panorama de ocio rianxeiro, polo que pouco a pouco foron mudando dándolle cada vez máis importancia ó aspecto gastronómico.\nNeste último ano, esa aposta gastronómica consolidouse fortemente ca elaboración dunha carta que amosa unha ampla variedade de tapas e racións, que varían en función dos produtos de tempada ou as costumes gastronómicas estacionais, das cales en Galicia vamos sobrados.\nUnha oferta distinta, divertida, e ó meu entender axeitada a un baleiro existente no Concello.\nSomos unha comarca con un produto procedente do mar ou da horta envexable por moitas zonas, á cal para desfrutar dela non hai moito que debuxarlle. Pero aquí no Curral si que encontrarás este produto con elaboracións diferentes ás que podes atopar en outros establecementos da zona.\nBaos de xoubas con paté de pemento de Padrón ou baos de carrilleiras guisadas, diferentes tipos de tostas, hamburguesas de vaca galega 100% (carnicería Chelo Muñico), algún ceviche, curri, tataki… unha variedade diferente, que o equipo de cociña con Frán Lampón a cabeza resolve perfectamente nos pratos.\nAsí, nesta visita O Curral do Marqués comezamos por unas croquetas caseiras que desta ocasión eran de carrilleira. Crocantes por fora e con un interior lixeiro e meloso, desas que cando as comes non tes que secar a fonte para empuxalas gorxa abaixo.\nDe seguido viñeron uns lomos de sardiña mariñados con un aceite de carbón, postos enriba de unhas migas de pan de broa e uns puntiños de crema de pemento de Padrón. A sardiña en si mesma, boísima, con un sutil aroma a carbón, lixeiramente cociñada que co crocante da broa conxugábanse gratamente, tanto en textura como en sabores, no paladar. Para repetir.\nO bao de xoubiñas de Rianxo. Gustounos, pero quizais lle faltaba un punto simpático, un ingrediente que lle aportase unha acidez, ou un picante que fixera darlle ese reflexo de frescor e chisporroteante.\nComo de peixe azul ía a cousa, tataki de bonito con salsa de pemento vermello, chips de boniato e piparras. “Rico rico e con fundamento”, diría un queimacebolas que me sei eu.\nPara remate da parte salgada unhas costelas barbacoa acompañadas de unha ensalada de col e zanahoria en prebe de maionesa de mostaza e unhas patacas. Quedaron os ósos e de casualidade! O confitado de seis horas fai que si non tes ferramenta bucal ese non sexa impedimento para comelas, tenrísimas e moi golosas.\nA parte doce chegou con un crumblé de mazá con xeado de vainilla, no cal a acidez natural da mazá contrarestaba perfectamente o azucre da compota e da galleta. Unha exótica crema de pasión con espuma de coco e unha fresca espuma de mojito que fixo un bo remate de cea.\nRegamos a cea con unhas cervexas Estrella Galicia por suposto e unhas copas de viño godello Ladairo D.O Monterrei. Quizais o que si votamos en falla foi unha maior variedade dos viños ofertados, tanto tintos como brancos, mais non vai ser este un “pero” grave a porlle.\nToca falar agora da accesibilidade que nos brinda O Curral do Marqués.\nComezando pola zona de aparcamento a cal é amplia, sen prazas reservadas para minusválidos. Non ten un perfil chan, senón que posúe algo de pendente que si te desprazas en cadeira a motor non tes problema para moverse pero si o desprazamento é en cadeira manual unha axudiña non ven mal sobre todo para marchar porque pica para arriba. Dende o aparcadoiro ata a porta do establecemento atopámonos libre de barreiras.\nO acceso ó establecemento farémolo por unha rampla de acceso moi descansada e cómoda para o desprazamento. Tamén consta de outra porta de entrada que está a cota 0.\nNo interior do establecemento os diferentes comedores están libres de barreiras para o desprazamento, comunicados con ramplas descansadas donde existen desniveis.\nOs servicios seguen esa mesma maneira de salvar o desnivel, pero ó ter menor marxe de manobra polo espazo existente, temos que numerar aquí outra pequena dificultade montañosa. Tan só un dos baños posúe barra lateral para axuda de transferencias.\nO lavamáns, que é común para ambos xéneros, queda a unha altura correcta para os usuarios de cadeira, pero algo incómodo polo desnivel existente no piso nesa zona.\nTamén decir que se pode disfrutar de unha extensa zona de terraza axardiñada pola cal en cadeira a motor te moves perfectamente pero nunha manual agradecese unha axuda para desprazarse.\nEn resumidas contas, podemos cualificar ó Curral do Marqués como un lugar agradable, saludable, amable, e que lle dá á gastronomía rianxeira unha bocanada de aire fresco, co valor engadido de que lle permite a persoas con mobilidade reducida o desfrute das súas instalacións e gastronomía, polo cal lle damos a cualificación de GASTROACCESIBLE\nDireción: Aldea de Ourolo, 107, Taragoña – Rianxo (A Coruña)\nTeléfono: 626 01 67 36\nCociña: Para todos os públicos.\nCon quen ir: Amigos e Familia.\nNivel de accesibilidade: Alto\nComer e beber sobre rodas Gastromanía Casa de Xantares


Vimos demasiados clientes acudir a nós despois de perder toneladas de cartos realizando as súas campañas de pago por clic (PPC) por conta propia. Non é que non prestasen atención nin xestionaran as contas de xeito adecuado, simplemente é que non souberon impactar nos seus resultados e melloralos. A maioría da xente cre que o pago por clic é simplemente unha guerra de licitación e nin sequera se decatan de que, mellorando a calidade dos seus anuncios, poden clasificarse máis que o mellor postor. A xestión de PPC require moita atención e experiencia se desexa aproveitalo de verdade, manter os custos baixos e aumentar os seus índices de conversión.\nA xente de Pulpmedia reuniu esta infografía que explica a complexidade de Google Adwords, Adrank e como a súa publicidade pode clasificarse máis.\nPáxinas de Google Places e Google Plus para empresas (polo de agora)\n5 de xaneiro de 2012 ás 1:01\nQue datos se usan para determinar o% de confianza?\n5 de xaneiro de 2012 ás 4:54\nNon estou seguro de DisqueD1 .... boa pregunta para PulpMedia.\n19 de febreiro de 2013 ás 5:59\nCreo que $ 01 é a cantidade mínima que ten que engadir nesta fórmula para obter o custo exacto ..\nMar 24, 2014 en 9: 24 PM\nFalei con moitas empresas de PPC, pero o máis importante que podes facer na túa campaña de mercadotecnia son as páxinas de destino. A maioría das empresas véndenlle 1 cousa, como o deseño web, ou só Google Adwords, ou simplemente xanelas emerxentes, ou simplemente retargeting, etc. é un elemento make ou break no mercadotecnia en liña, necesitas todo o paquete e despois perfeccionalo / optimizar a partir de aí. Os ingresos da miña empresa aumentaron máis dun 1% en dous meses unha vez que escollín unha boa axencia que fixo algo máis que PPC, pero tamén fixen as miñas páxinas de destino, retargeting, banners, etc. De feito, teño o número de teléfono de Simon aquí mesmo, tamén podes falar con el. Só tes que chamalo ao 60-302-401.\nSep 24, 2015 en 6: 59 AM\nBo artigo ... moi útil ..


Cambiar todo para non cambiar nada: Unha ‘nova’ PAC para os grandes terratenentes e perceptores - Sindicato Labrego Galego\n16 de Xullo do 2021\nO Sindicato Labrego Galego veu insistindo en que esta PAC non é a PAC nin máis xusta, nin máis sustentábel. E parece que nin o Estado Español nin as comunidades autónomas pretenden aproveitar a grande marxe de manobra que teñen para mellorala. Pola contra, apuntan na liña de fomentar o conflito entre pequenas e medianas producións de todo o territorio estatal, de evitar a unidade entre quen temos o mesmo obxectivo: unha produción de alimentos en mans de pequenas granxas asentadas no territorio.\nUnha PAC para os grandes\nA definición normativa de 'persoa agricultora xenuína' que se perfila, así como os pagos máximos -que xa se están a situar en 200.000 euros para o pago básico- indican xa unha liña de continuidade, confirmada ao mirarmos para as axudas redistributivas que se teñen publicitado como as que virían facer unha PAC mais xusta.\nNeste sentido, e á espera de máis concreción, parece que esa redistribución vai quedar apenas no nome: mínimo importe posíbel, e unha forma de aplicación que tampouco vai favorecer as granxas de menor dimensión dedicadas a agricultura e/ou gandaría. Outro exemplo dunha PAC que, ao tempo que se pinta de verde, vira as costas en cada oportunidade aos modelos multifuncionais, asentados no territorio e na pluralidade de paisaxes e diversidade de producións\nEntendemos, doutra banda, que o sistema de dereitos permanece. Fica por ver como se van distribuír novos dereitos para os sectores que até agora estaban fóra: froitas, hortalizas e viticultura. En calquera caso, a perspectiva é mala, pois se aposta novamente no pagamento por superficie: A escolla é premiar o tamaño por cima de calquera outro criterio.\nDe novo, as moi pequenas explotacións galegas de horta, viñedo, ou froiteiras, vanse ver desfavorecidas por normas pensadas exclusivamente coa perspectiva de Madrid e doutras comunidades, para as que resulta incomprensíbel podermos vivir cunha hectárea de horta.\nMáis importe para os mesmos e poderiamos perder máis de 50 millóns de euros do PDR\nNon é posíbel valorar aínda como se concretarán os pagamentos, pois o documento do Ministerio non fala de importes das rexións nin se definen ecoesquemas. Agora ben, increméntase o importe da axuda asociada para o vacún de leite que, historicamente, foi empregada polo Ministerio para 'compensar' a mala posición comparativa en que nos deixa o pago por hectáreas. Porén, nesta ocasión cómpre colocar, ademais, o sinal de alarma e esixir un reparto xusto para as granxas pequenas, pois os indicios apuntan a que ese incremento no importe estea pensado para as explotacións máis grandes, e a intención política por tras estea relacionada coas mobilizacións do leite de Andalucía.\nNoutro aspecto, o do financiamento do Plan de Desenvolvemento Rural (PDR), entendemos que os números son peores para Galiza, aínda á espera de comprobarmos que o motivo sexa teren diminuído os importes para todo o Estado. Coa información dispoñíbel, pasamos de 889,8 millóns de euros polos fondos FEADER a 836,7 millóns, incluíndo xa os fondos Next Generation que se distribuíron na anualidade 2021 e 2022.


Destacados Primeira. Xornada 15 - Futbolinlugo\nDestacados Primeira. Xornada 15\n*Pastoricense-Burela: Encontro para o espectador, no que o Burela deixou escapar a victoria. Os mariñáns adiantáronse nunha primeira metade con múltiples ocasións para ambos equipos. Os de Jaime Méndez fixeron o segundo ao comezo da reanudación e o Pastoricense reaccionou. Os de Fran Veiga recurtaron diferenzas nun saque de esquina e empataron no desconto, en inferioridade numérica.\n*Chantada Atlético-Xove Lago: Máis aire para un Xove Lago que logrou o seu primeiro triunfo a domicilio. Segunda victoria consecutiva dos de José Manuel despois dun encontro igualado ante un rival directo. O Xove mandou na primeira metade e adiantouse cun tanto de Juanjo Coello. Na reanudación cambiou o decorado. Saúl Linares empatou e os locais marraron oportunidades para tumbar ao seu rival. Os mariñáns aproveitaron a ‘vida extra’ e Diego Chao, cun doblete, certificou o triunfo do Xove Lago.\n*Riotorto-Friol: Duelo non apto para cardíacos e no que se rexistraron ata catro penas máximas. O Friol abriu a lata nun penalti sobre Rafa Casanova, que transformou o propio xogador. Pablo Ruiz empatou dende os once metros na última xogada da primeira metade. No descanso, cambios obligados de Rafa Casanova e Pájaro para que puidesen adestrar aos seus respectivos conxuntos. A segunda metade arrancou cun novo penalti, materializado por Felipe Varela para os locais. Adrián perdonou o empate de penalti e foi Marcos o que firmou o definitivo 2-2 en boca de gol. Os últimos minutos foron de infarto, a tumba aberta. Ocasións para ambos e un gol anulado a cada equipo por fóra de xogo. A mala noticia do partido foi a lesión de Juanmi no tabique nasal. O meta dos mariñáns xa foi operado satisfactoriamente.\n*Taboada-Lemos: O conxunto de Martín Murado sumou un valioso punto ante o líder no Castro Seoane de Antas. O Taboada fíxose forte a balón parado ante un Lemos que se puido adiantar na primeira metade. Na reanudación, os monfortinos desperdiciaron ata tres oportunidades a pracer. Castañer foi expulsado no tramo final e os da Medela confiaron máis que nunca en sí mesmos. Meteron atrás aos de Edu Rodríguez e Moski tivo unha magnífica ocasión para firmar a victoria. Arturo gañoulle a partida e o ‘resultado gafas’ mantívose.\n*Pol-Chantada: O conxunto de Juan Rodríguez xa está aí, en plena pelexa pola zona de ascenso. Adiantáronse pronto os do Sangoñedo ante un Pol que asumiu a iniciativa. Ferre sostivo a vantaxe do Chantada na primeira metade e os visitantes melloraron tralo descanso. O equipo da Vila do Asma puxo o 0-2 ao comezo da segunda parte e mesmo se permitiu o luxo de errar un penalti. Aínda así, quedou tempo para ver unha nova boa parada de Ferre.\n*Atlético Escairón-Monterroso: Emoción no Saviñao nun duelo no que se asubiaron ata tres penas máximas. O Atlético Escairon tivo máis balón e marcou dous goles a balón parado no primeiro tempo. Na reanudación, o Monterroso firmou a machada e remontou na media hora final, chegándose a poñer 2-3. O último gol dos de Cerdeiriños chegou nun penalti de Barrio. Porén, aínda houbo tempo para un tanto máis de Asier. No desconto, e tamén dende os once metros. O que lle permitiu aos de Eskalza salvar un punto ao límite.\n*Sporting Pontenova-Páramo: Gran posta en escena da Pontenova que non tivo premio. O Páramo cortou a súa mala xeira cunha remontada ao grande. Borja Rasilla empatou o tanto inicial dos locais xusto antes do descanso. E na segunda metade, quizais se viu a mellor imaxe dos das Rapadas nesta tempada. Dieguito e Robertito explotaron ambas bandas e así foron chegando os goles, obra dos dous irmáns. Todo isto en vinte minutos. Despois perdeuse ritmo cos cambios.\n*San Ciprián-Residencia: Choque de poder a poder no que a Residencia asumiu a iniciativa. Foi o San Ciprián o que abriu a lata, cun penalti transformado por Borja Mella. Os capitalinos empataron nun tiro lonxano. Nunha falta lateral, na última xogada do primeiro tempo, fixo Dani Sante o 2-1. Adrián volveu igualar do mesmo xeito, nunha falta lateral, nada máis comezar a segunda metade. O final resultou trepidante. Os de Álvaro Meilán reclamaron un penalti e os mariñáns viron como o colexiado lles anulaba un tanto por fóra de xogo na última acción do encontro.\n*Outeiro de Rei-Santaballés: O duelo entre aspirantes saldouse cunha victoria pola mínima para o Outeiro. Os de Cholas colócanse na segunda posición. A primeira metade resultou nivelada. Pereira tivo as mellores dos locais e o colexiado anulou un gol a Diego Seijas. Os chairegos xeraron perigo á contra. Na reanudación, o Outeiro fíxose coa posesión e Álvaro marcou o único tanto do encontro. O gol sacou todo o orgullo do Santaballés, que a base de fútbol directo encerrou ao seu rival en campo propio. Os de Moirón dispuxeron de varias oportunidades claras de gol porén os puntos quedaron no Municipal.


Unha moeda visigoda acuñada no Courel? - Historia de Galicia\nDestacadas / Medievo / Nunismática\nTremis, moeda, acuñada durante o reinado do monarca visigodo Sisebuto / Wikipedia\nUnha moeda visigoda acuñada no Courel?\npor Redacción · 26 Set, 2020\nNo reinado do monarca visigodo Sisebuto, no século VII, acuñouse unha moeda na ceca “Lavre”. Un topónimo que a investigadora da Universidade de Sevilla Ruth Pliego cre que podería tratarse do Courel.\n“A miña conferencia trata das emisións monetarias das épocas sueva e visigoda no contexto dos últimos anos do imperio romano e os reinos bárbaros que xurdiron despois a súa caída. Concretamente, dalgunhas moedas que é probable que se acuñasen no territorio do Courel na Idade Media temperá.”\nPrecisamente, sobre isto falará esta investigadora na última xornada do III Seminario O Patrimonio Cultural do Courel que remata este domingo cunha xornada dedicada á historia antiga dos camiños courelaos. Ruth Pliego ofrecerá a charla ‘A moeda sueva e visigoda na Gallaecia: a ceca de Lavre’, sobre a tremis de ouro depositada no Museo Arqueolóxico Nacional.\nPara rematar este foro sobre patrimonio cultural do Courel, o profesor ad honorem da USC e académico da Real Academia Galega de Belas Artes, Antonio Rodríguez Colmenero, clarificará a importancia das antigas vías romanas de comunicación polo Courel.\nEsta xornada está promovida desde o campus de Lugo da USC en colaboración coa Asociación de Desenvolvemento Rural do Courel e a Deputación Provincial de Lugo, e ten lugar nas instalacións da Estación Científica do Courel. O programa desta edición permite afondar no coñecemento dos camiños do Courel como elementos singulares do patrimonio cultural deste territorio ao longo da Historia, como marco das historias cotiás de veciños e visitantes e como medios de transformación dos lugares polos que pasan, segundo indica o director da Estación Científica do Courel. O tamén catedrático da USC Antonio Rigueiro explicou que todas as sesións, que se realizan desde o venres e que serán gravadas para así acadar unha maior difusión, contarán cun aforo máximo limitado a 20 persoas.\nO militar de carreira e historiador de formación Xosé Fortes Bouzán abriu este venres o foro cunha intervención baixo o título ‘Os Viaxeiros da Luz no Courel. 30 anos dunha viaxe a cabalo por Galicia’, un relato co que lembrará a serie da TVG da que el foi protagonista e na que cinco xinetes percorrían os camiños do Courel e o resto de Galicia. Xosé Fortes foi membro fundador da Unión Militar Democrática, subdirector da Universidade Internacional Menéndez Pelayo en Galicia e autor de libros de Historia e outros como ‘Cuando las derrotas otorgan la victoria’ (2011) e ‘A rienda suelta’ (2019).\nEste sábado, Branca Novoneyra, vogal da Fundación Uxío Novoneyra, abriu a xornada coa presentación do proxecto de residencias literarias no Camiño de Santiago ‘Ámeto mítico’. O investigador do Consello Superior de Investigacións Científicas David González falou da importancia dos camiños nas áreas de montaña como elementos xeradores de paisaxes culturais, nun relatorio que se desenvolverá baixo o título ‘As montañas como áreas de encontro: camiños, pastores e rabaños na construción das paisaxes culturais da Cordilleira Cantábrica’.\nFinalmente, o profesor de Historia da Arte da USC Julio Vázquez Castro, analizou a vinculación do Castelo do Carbedo (Ben de Interese Cultural) coa Orde de Santiago e a peregrinación a Compostela.\nTemas: CourelmoedaRuth PliegoSisebutosuevotremis\nRapaces de diferentes países axudarán a recuperar unha abellariza en Quiroga e a promover o Xeoparque do Courel\nCoñece os grandes tesouros ocultos do Museo de Lugo\nSeguinte O Castelo de Soutomaior xa é Xardín Histórico Observer\nAnterior Un historiador atopa novas probas de que as estatuas do Mestre Mateo pasaron ós Franco baixo presión


A Xunta investirá máis dun millón de euros no Hospital do Salnés - Canal Rías Baixas\nA Xunta investirá máis dun millón de euros no Hospital do Salnés\nVILAGARCÍA> O PP afirma que a Xunta incluirá no presuposto de 2010 un millón de euros para ampliar o Hospital do Salnés.\nVILAGARCÍA> O PP de Vilagarcía afirma que a Xunta incluirá no presuposto de 2010 un millón de euros para ampliar o Hospital comarcal do Salnés. Así o aseguraron esta mañá en rolda de prensa a deputada autonómica Marta Rodríguez e o portavoz do PP local Tomás Fole.\nEste millón de euros engádese á partida de 187 mil euros que xa figuraba nos orzamentos autonómicos para revisar o Plan Director do Hospital do Salnés. Os populares aseguran que este dato será confirmado mañá polo propio presidente da Xunta na visita que realizará á Autoridade Portuaria de Vilagarcía.\nMarta Rodríguez e Tomás Fole esperan agora calar as críticas de diversos colectivos da comarca contra o goberno galego. O PP de Vilagarcía asegura que o goberno de Núñez Feijoo fará canto antes a reforma do hospital comarcal e a revisión do seu plan director.\nArtigo anteriorA Deputación recibe 493 proxectos para o seu Plan Anticrise\nSeguinte artigoMultitudinario adeus ós dous mariñeiros de Rianxo\nA depuradora de auga de Lourizán estará en marcha nuns dez...\nO temporal dana o 50 por cento dos invernadoiros do Salnés


A Comisión Europea solicita información sobre a súa visión a longo prazo para as zonas rurais\nTendo como obxectivo o desenvolvemento e a prosperidade das zonas rurais, a Comisión Europea abriu unha consulta pública sobre a nova iniciativa a longo prazo para as zonas rurais. As partes interesadas poderán facer chegar as súas respostas dende o 7 de setembro ata o 30 de novembro de 2020.\nBruxelas, 11 de setembro de 2020. Con data do 7 de setembro, a Comisión Europea, lanzou unha consulta pública, a cal estará aberta ata o próximo 30 de novembro de 2020, sobre a nova iniciativa a longo prazo para as zonas rurais. Esta consulta ten por obxectivo reunir opinións sobre as oportunidades e retos actuais nas zonas rurais, as aspiracións das zonas rurais para o ano 2040 e as medidas que serían necesarias para lograr esas aspiracións.\nCalquera europeo que poida estar interesado pode participar. Este é o caso do público xeral; das administracións europeas, nacionais, rexionais e locais; das organizacións que representan aos interlocutores sociais, a sociedade civil, aos consumidores e as ONGs ocupadas particularmente das zonas rurais; aos interesados do sector privado, e as institucións e organizacións de educación e formación. Con isto, a Comisión quere garantir unha consulta ampla e invita a todos os interesados no futuro das zonas rurais e aos seus habitantes a compartir as súas opinións.\nEsta consulta parte do compromiso da UE para o desenvolvemento dunha visión a longo prazo para as zonas rurais e, para iso, é preciso avaliar como é a vida nas zonas rurais de Europa e trazar un mapa do que é clave para a súa prosperidade. É por isto que nesta consulta pública se recollerán os diferentes puntos de vista sobre as necesidades das zonas rurais a día de hoxe, o que as fai atractivas, as oportunidades para o futuro e a súa gobernanza .\nEste é o primeiro paso cara a creación dunha comunicación da Comisión sobre o tema, que se publicará a mediados do 2021 e terá como obxectivo apoiar un debate a nivel europeo sobre o futuro das zonas rurais e o lugar que deben ocupar na nosa sociedade, así como propoñer medidas para lograr esta visión a longo prazo.\nNa UE, 96 millóns de persoas viven en zonas rurais ocupando o 45% do seu territorio. Estas zonas ofrecen unha serie de oportunidades sociais e económicas aos seus habitantes e a sociedade no seu conxunto, cunha calidade de vida única e oportunidades de emprego en moitas e diversas áreas de negocio. Teñen unha función especial que desenvolver na transición cara unha Europa verde e sostible mediante a mitigación do cambio climático, o subministro de alternativas aos combustibles fósiles e o desenvolvemento da economía circular. Por outro lado, tamén teñen os seus desafíos específicos, especialmente vinculados a distancia: o acceso aos servizos públicos e de saúde, as conexións, a educación e a fuga dos mozos.\nA necesidade de deseñar unha visión a longo prazo para estas zonas recóllese nas directrices políticas da Presidenta Von der Leyen e nas cartas de misión dirixidas aos comisarios responsables de demografía, agricultura e política rexional cando foron designados hai un ano.\nDiversas políticas da UE apoian e desenvolven actualmente importantes funcións nas zonas rurais, polo que serán fundamentais para o desenvolvemento a longo prazo das mesmas. Ademais da política agrícola común, a política rexional e a social, teñen tamén unha incidencia as de enerxía, transporte, medio ambiente e clima.


Xogos tradicionais e actividades de concienciación sobre saúde e medio ambiente, na XI Festa Popular do Concello de Baltar - Deputación Provincial de Ourense\nXogos tradicionais e actividades de concienciación sobre saúde e medio ambiente, na XI Festa Popular do Concello de Baltar\nOurense, 24 de xullo de 2019.- Xogos tradicionais e actividades relacionadas coa concienciación sobre saúde e medio ambiente, centran o programa da XI Festa Popular do Concello de Baltar -coa que colabora a Deputación de Ourense-, que se celebra o domingo 3 de agosto e que contará coa tradicional proba de alcoholemia ao remata da festa para premiar ás persoas que dean un resultado negativo ao alcol. "Estas iniciativas distinguen a esta festa e singularízana no panorama lúdico do noso verán", dixo o vicepresidente da Deputación de Ourense, Rosendo Fernández, no acto de presentación deste evento, que tivo lugar hoxe no Pazo Provincial. Xunto a Rosendo Fernández participaron o alcalde de Baltar, José Antonio Feijoo; a responsable de Cultura deste concello, Gemma Rodríguez, e os representantes da mocidade do municipio, Verónica López e Alejandro Rodríguez.\nO vicepresidente da Deputación destacou que esta é unha festa "que defende e promociona as tradicións, e o seu éxito vense comprobando ano tras ano coa gran asistencia de público e a cooperación interinstitucional que sempre existe". Neste sentido, o alcalde de Baltar salientou os catro piares da festa: "Seguir recuperando as tradicións, potenciar o intercambio social coas contornas limítrofes de Portugal, promocionar a nosa gastronomía, e que a xuventude, que se implica ao cen por cen con esta celebración, poida divertirse de forma san", dixo José Antonio Feijoo.\nA responsable de Cultura do Concello comentou que o programa deste ano "está enfocado á diversión pero de maneira educacional, sensibilizando sobre saúde e medio ambiente". Así, explicou que haberá unha andaina medioambiental, ás 11.00 horas, e a instalación dun "banco tomavistas" na Serra do Larouco coa inscrición "Disfruta e conserva", "para que a xente poida contemplar a beleza de toda a nosa contorna e seguir conservándoa como se merece". Ademais, o programa, que continuará ás 13.30 horas, inclúe unha concentración de grupos folclóricos nunha xornada de convivencia, e haberá exhibicións de paramotor e parapente, exposicións, xogos tradicionais, música, premios, unha merenda-cea e a actuación de Iria González e da discomóbil Remember, para rematar de madrugada cunha chocolatada para todos os asistentes.


Santiago acolle o 1º Maratón Internacional de Creación de Curtametraxes Kino Galicia - Noticias. Concello de Santiago de Compostela\nFlavia Ramil, Marta Lois, Valentín García, Rosa Vázquez e Miguel Moreda.\n23/10/2018 A concelleira de Turismo, Marta Lois, presentou no Pazo de Raxoi o Primeiro Maratón Internacional de Creación de Curtametraxes Kino Galicia, que se celebrará no CGAC do 29 de outubro ao 3 de novembro. Na presentación participaron tamén o secretario xeral de Política Lingüística, Valentín García; a xerente de Turismo de Santiago, Flavia Ramil; e o coordinador e a directora de Comunicación de Kino Galicia, Miguel Moreda e Rosa Vázquez.\nKino é unha rede mundial de cineastas independentes que organiza «maratóns» cinematográficos, coñecidos internacionalmente como Kino Kabarets, por todo o mundo dende o 1999. É un espazo onde os e as cineastas colaboran entre si na elaboración de curtametraxes. Este concepto innovador e orixinal, que agora chega a Galicia por primeira vez, experimentou un grande éxito nos últimos anos.\nNeste marco, Kino Galicia nace co obxectivo de favorecer o intercambio cultural e artístico entre cineastas emerxentes e recoñecidos, nunha rede internacional. Así, Kino Galicia será o punto de encontro de preto de 100 cineastas do conxunto de España e de países como Alemaña, Italia, Francia, Suíza ou Noruega, converténdose así Santiago nun lugar de referencia para a creación audiovisual.


Os Reis Magos visitaron onte os puntos neurálxicos de cada parroquia de Nigrán en tres cabalgatas simultáneas - Comarcas na Rede\nHomeVal MiñorNigránOs Reis Magos visitaron onte os puntos neurálxicos de cada parroquia de...\nChandebrito inauguraron ao mediodía a visita oficial, continuando no resto do municipio pola tarde. As súas maxestades repartiron preto de 700 kg de caramelos e gominolas en bolsas individuais\nOs Reis Magos conversan cos nenos e nenas en Chandebrito\nNeste novo formato con protocolo anticovid cada neno e nena puido ver como os tres Reis chegaban camiñando a súa parroquia para despois, xa sentados nos seus tronos, poder falar persoalmente con eles mantendo sempre a distancia de seguridade e recibindo ademais do Paxe Real un paquete individual de caramelos e chuches (viñan cargados de 700 kg, todos aptos para celiacos). O Concello recomendaba o uso de máscara incluso no caso dos menores de 6 anos para anular calquera posible risco.\nA ausencia de choiva axudou que todos os actos puideran celebrarse en exterior. A comitiva comezaba a xornada en Chandebrito ás 12:00 horas para camiñar desde a rúa Laxes á Asociación de Veciños. Pola tarde estiveron simultáneamente ás 17:00 horas no Torreiro de San Roque de Camos, en Parada na Praza da Igrexa e en Priegue no Torreiro. Na quenda das 19:00 horas, estiveron simultáneamente na Praza do Concello de Nigrán, na Ramallosa no Parque da Feira e en Panxón no inicio do Paseo Marítimo.


Rede de Apoio Mutuo de Ferrol Terra: Se queren resolver o problema dos desafiuzamentos, escoiten á Plataforma Afectad@s pola Hipoteca\nSe queren resolver o problema dos desafiuzamentos, escoiten á Plataforma Afectad@s pola Hipoteca\nCarta da PAH ao Goberno Español: se queren resolver o problema dos desafiuzamentos, escoiten á PAH\nO Pleno do Congreso dos Deputados decide hoxe xoves, 29 de novembro, sobre a convalidación ou derrogación do "Real Decreto de medidas urxentes para reforzar a protección aos debedor hipotecarios", nome co que se designa a recente moratoria parcial de desafiuzamentos aprobada polo Goberno.\nDesde a PAH recordamos que este Decreto non só non vai resolver o problema dos desafiuzamentos, senón que até pode empeoralo.\nEn primeiro lugar, esta moratoria é insuficiente porque exclúe á maioría de xente afectada a través de requisitos que son arbitrarios e discriminatorios (así por exemplo, poderá acollerse unha familia cun neno menor de tres anos, pero non outra en idénticas condicións económicas con dous nenos de 4 anos). Todas as persoas que poden perder a súa casa por motivos económicos alleos á súa vontade, son casos vulnerábeis. É significativo que dos casos de suicidio por desafiuzamento que fixeron saltar todas as alarmas nas últimas semanas, ningún podería acollerse ao decreto.\nEn segundo lugar, non aborda o problema da débeda: só prevé unha moratoria do desafiuzamento como máximo durante dous anos nuns poucos casos. Durante ese tempo, os intereses seguirán aumentando e cando termine a moratoria a débeda será aínda maior. Tampouco di nada sobre a xente xa afectada polas 400.000 execucións hipotecarias que xa se realizaron en todo o Estado e que son as que xeraron este debate. Miles de persoas condenadas a ser proscritas financeiras para sempre, con débedas ilexítimas e impagábeis.\nEn terceiro lugar, o Decreto pode empeorar a situación porque ignora que toda a xente afectada por desafiuzamento de vivenda habitual é un caso de extremada vulnerabilidade. Perder a propia casa sen ter onde ir é do peor que lle poida suceder a unha persoa ou familia. Por iso, todas as persoas afectadas atopan-se nunha situación de desesperación. Tendo en conta isto, o decreto pode provocar que algunhas destas persoas acaben atentando contra a súa propia saúde para cumprir co requisito de "enfermidade grave", ou que decidan ter un fillo para entrar na categoría de "familia con fillo menor de 3 anos", ou ate que se produzan denuncias falsas de violencia de xénero, xa que é outro dos criterios de "vulnerabilidade" establecidos polo decreto. Así, esta medida pode acabar causando máis dano do que supostamente ía resolver.\nEn calquera caso, sempre se está a tempo de rectificar. E aínda que sexa tarde, o drama dos desafiuzamentos e as débedas hipotecarias que afecta a miles de familias require medidas urxentes que realmente resolvan a situación. Por iso instamos ao Goberno a que escoite á PAH: se algo temos, é coñecemento exhaustivo e experiencia na materia. Non só: as nosas demandas contan co respaldo da maioría da poboación e, a diferenza dos bancos, as nosas opinións non están contaminadas por intereses especulativos senón que perseguen a realización dos dereitos humanos e o benestar xeral.\nSe realmente queren resolver o problema, escoiten á PAH.\nAchegamos carta formal dirixida ao Goberno do Reino de España:\n|Carta ao Goberno|.\nPublicado por afectadosporlahipoteca en 29 novembro 2012\nSobre o Real Decreto, no blogue da Plataforma Estatal:\nA banca dita, o goberno redacta un Decreto Lei.\n#FalaAPAH: as solucións aos desafiuzamentos que PP e PSOE ignoran. #PPSOEcúmprices do #XenocidioFinanciero.\nCume anti desafiuzamentos de PP e PSOE: #PuroTeatro. Responsábeis do #XenocidioFinanciero.\nSe queren resolver o problema dos desafiuzamentos,...\nO Grupo Parlamentario de Alternativa Galega de Esq...\nInteresante Pleno no Concello de Ferrol o día 29 d...\nParticipación no Pleno do Concello de Ferrol - 29 ...\nDetalle da Acta - Moción de Esquerda Unida, Votaci...\n23 de Novembro de 2012 - Xuntanza da RAM de Ferrol...\nEscrito para solicitar a suspensión de todos os pr...\nConcentración en repulsa aos desafiuzamentos e en ...\nCume anti desafiuzamentos de PP e PSOE: #PuroTeatr...


Carmela Silva destaca a presenza do talento feminino no festival “Vive Nigrán” – ValmiñorTV.com\nHome » GALEGO » Carmela Silva destaca a presenza do talento feminino no festival “Vive Nigrán”\nPosted on 10 Agosto, 2017 by Redacción\nFOTO: DEPUTACIÓN DE PONTEVEDRA // Presentación do festival Vive Nigrán en Praia América.\nA Presidenta da Deputación de Pontevedra, Carmela Silva, acompañada polo alcalde de Nigrán e deputado provincial, Juan Antonio González Pérez, e pola deputada de Xuventude e Cohesión Social, Digna Rivas, presentou hoxe a pé de Praia América, a carón do espazo que ocupará a primeira edición do “Vive Nigrán”, o último evento dos #RíasBaixasFest que pechará os días 26 e 27 de agosto un verán cheo de música e diversión.\nNo acto de presentación, Carmela Silva destacou a importante presenza de mulleres no cartel do festival e subliñou que “o feito de que o Vive Nigrán apostase polo talento feminino e pola paridade é un paso importante na loita pola igualdade e eu coma unha firme defensora estou moi orgullosa. Isto dálle un valor engadido o festival.”\nVive Nigrán fusionará diferentes experiencias para todas as idades: obradoiros, sesións de DJ’s, charlas e gastronomía, todo isto nun enclave máxico, ao pé do areal de Praia América e do Monte Lourido. Haberá xogos ao aire libre, e unha grande oferta culinaria a cargo de foodtrucks, un market e charlas e obradoiros que completarán a oferta cultural.\nCoa primeira edición do Vive Nigrán pecharanse os exitosos #RíasBaixasFest, dos que a presidenta da Deputación de Pontevedra dixo que “están a converter as Rías Baixas nunha referencia a nivel nacional e internacional”. Carmela Silva tamén aproveitou o acto para sinalar que “malia que sexa a primeira edición do Vive Nigrán estou seguro de que será un éxito, posto que Nigrán ten unha gran tradición cultural ligada á música e ao longo de todo este verán tivo importantes citas musicais”.\nPor último, a Presidenta animou a todos os que nos visitan este verán “que son moitos” a acudir e desfrutar do entorno do Vive Nigrán e de todas as súas actividades este primeiro ano “que estou convencida que vai ter moitas máis edicións nos próximos anos”.\nO acto rematou coa intervención do deputado provincial e alcalde de Nigrán, Juan Antonio González Pérez, que resaltou que “a provincia de Pontevedra é un paraíso. Aquí en Nigrán estamos nun pequeno paraíso dentro do paraíso. Por iso creo que é un escenario perfecto para este festival.” Amais, tamén afirmou crer que “o Vive Nigrán, ao igual que outros festivais, podería sobrevivir só pero esta iniciativa da Deputación de Pontevedra de sumar as forzas de todos os festivais das Rías Baixas permite que sexa máis fácil venderse cara ao exterior.”


Catarse ética | Si home si\n31 Martes Out 2006\nComo todo o mundo, teño días, pero este en particular – e perdoen vostedes- estou que rebento, e todo porque son periodista. Non será para tanto, dirán, entre outras cousas porque esta profesión presenta niveis de subemprego propios da construcción e horarios tan dilatados como na hostelería, pero con salarios máis reducidos. Todo o que queiran, pero formo parte dese gremio de adalides da verdade que están a desvelar a corrupción do ladrillo.\nPorque saber xa sabía todo o mundo o que hai, pero todos faciamos o avión. Cando algúns prebostes se comportaban como os gorilas que aporrean o peito, invocando o avance imparable do progreso e a creación de postos de traballo, a maioría dos cidadáns era consciente de que o gran beneficiario era sobre todo o gorila, pero adoptaban a postura dos monos chinos eses que nin ven nin sinten nin padecen. E gran parte dos medios de comunicación poñíanse no papel da mona Chita, o de rir as gracias. O simil simiesco veume á cabeza ó acordarme do homo antecessor, Jesús Gil y Gil. Cando se presentou para alcalde, G&G tiña o mesmo tipo de relación co urbanismo que o doutor Mengele coa atención primaria, pero iso non quitou que saíra elixido e, sobre todo, que se convertira nunha estrela mediática gracias á necesaria combinación de méritos propios e axudas alleas. Incluso, para evitarlle estar exposto ós caprichos dos responsables dos programas, déronlle un programa enteiro propio para que se explanase e fixera as delicias dos antisistema de dereitas.\nAquel tratamento para quen daquela non deixaba de ser xa un delincuente –amnistiado, pero delincuente- foise xeneralizando. Mesmo unha sucesora súa, en canto deu saído da prisión na que estaba como imputada por un delicto urbanístico, foi directa a un plató de televisión para presentarse ante millóns de persoas como unha presa política. Calquera desas persoas indignaríase ata o borde da agresión física se a presunta presa a atendera nunha oficina pública e lle dixera a frase “yo, si no cobro, no firmo ningún papel” que figura no sumario que dixo en privado, pero vista na pantalla vai ti saber se é certo ou non. Agora parece ser que morreu o conto, e os periódicos publican listas de imputados ou condenados e sacan á luz as operacións mafiosas, espertando a esperanza de que o Ben triunfará por fin. O caso máis demoledor é o do ex alcalde de Orihuela, Luis Fernando Cartagena, ó que a superiora das hermanitas do Asilo lle deu 48.000 euros para obras benéficas municipais. Luis Fernando agachou os cartos nun piano da súa casa, e foinos gastando segundo o principio de que a caridade ben entendida comeza por un mesmo, que para iso ganaba as eleccións co 70% dos votos. Este é o momento en que, aínda sen ser un oriolano/orcelitano necesitado de beneficencia, a calquera lle asaltan as ganas de afearlle a conducta ó tipo ou meterlle unhas patadas.\nNon se molesten. Aquelo pasou en 1993, antes de que o nomearan Conseller de Obras Públicas e de que se convertera en empresario exemplar. A Audiencia de Alicante condenouno en 2002 a catro anos de prisión, pero sigue na súa casa (a do piano) mentres lle xestionan o indulto. A catarse ética está en que creo que non lle van dar programa ningún.\n(LA OPINIÓN, martes, 31 de outubro de 06)\n13 thoughts on “Catarse ética”\n31 Outubro 2006 ás 13:55\nanótate por ahi un dez e gracias pola última frase, a estocada vale moito mais do que te pagan por ela, deseguro.\n31 Outubro 2006 ás 14:51\nNon hai dereito. Con escritos coma este non me deixa espazo para discrepar, e se non solto a mala hostia me vai acabar afectando ao colesterol.\nO único que vexo raro é o da hermanita da caridade dando esmola a un alcalde. O mundo ao revés….\n31 Outubro 2006 ás 17:39\nCreo recordar que os cartos eran un remanente da liquidación dunha institución…\n1 Novembro 2006 ás 00:32\n¡Presos políticos!. ¡Dan ghanas de ghomitar!. ¡Caghonacona que os caghou!.\n1 Novembro 2006 ás 00:55\nNa actualidade están a dar un gran bombo a unha potencial “policía urbanística”; mire vostede, Sr. Pereiro, eu teño a sorte, despois de privarme de moitas cousas, de que o día 1 de decembro pago a derradeira letra da hipoteca, despois de outras 143 anteriores. Pois ben, dende hai doce anos ninguén, absolutamente ninguén, veo o meu piso a comprobar que se adapta os proxectos presentados no concello, e pódolle asegurar de que no concello hai varios arquictectos e varios aparelladores municipais en plantilla. O concello e Ourense capital. Para que queremos “policía urbanística”, o que fai falta é un bó instructor de expedientes disciplinarios para que os funcionarios cumpran coas súas obrigas, penso eu. Por certo, neste mes o Sr. Cabezas, alcalde de Ourense, que como vostede sabe, ou debe saber, foi un verdadeiro artista do tixolo, acaba de subirlle a varios xefes de servicio, entre eles a algún arquitecto 1.000 €uriños redondos ao mes. ¡Unha marabilla!\n1 Novembro 2006 ás 12:19\ngrandisimo post, sr. pereiro, non só polo escrito senón por esas impagables ligazóns (a do tomate merece entrar na enciclopedia universal do absurdo)\n1 Novembro 2006 ás 18:21\nNon ten nada a ver con este tema, mais como me parece un vídeo engrazado, déixoo por aquí. Un saúdo!\n1 Novembro 2006 ás 20:27\n¿Pero non se dan conta vostedes? Si o dicen tódolos enteraos: O problema é a difícil financiación dos concellos, que só poden recaudar a base de recalificar terreos. Eu non acabo de entender exactamente por qué iso implica que haxa unha caterva de parásitos a chucharlle o sangre á sociedade e a enriquecerse dun negocio que, disque, está edificado sobre o blanqueo de capitais, pero en canto se solucione o do financiamento municipal, xa todo vai ser xente honesta e sin afán de iate, piscina, reloxio de ouro e demáis símbolos do progreso e a modernidade de unha nación.\n1 Novembro 2006 ás 20:29\nPor certo. Non acaba de entrarme na cabeza que esa foto que postea chegase a sair pola televisión. E imposible imaxinar algo de peor gusto.\n1 Novembro 2006 ás 20:40\nPor raro que lle pareza e por novo que sexa, creame que en tele 5, calquera tempo pasado foi considerablemente peor\n2 Novembro 2006 ás 11:43\nA mosca que ten o fotograma de Gil non é primeira que tivo telecinco (a dos pétalos), ousexa que si me lembro das “Mama-Chicho” deberíame lembrar de iso… Pode ser aquilo de que a memoria tende a eliminar as cousas desagradables.\n2 Novembro 2006 ás 12:09\nE que máis que probablemente, a foto é dunha imaxe de arquivo emitida agora, por eso ten a mosca moderna.\n2 Novembro 2006 ás 15:22\nProbablemente non o recorde, Sr. Miguez, porque a esa idade tan tenra os seus pais non lle deixarían ver pornografía


Un comité de expertos avaliará as ofertas para a reurbanización da rúa de Clara Campoamor\nA Xunta de Goberno acordou este luns o nomeamento dun comité de expertos que se encargará de valorar as ofertas presentadas para a reurbanización da rúa de Clara Campoamor. O alcalde, Xosé Sánchez Bugallo, expresou a súa confianza en que as obras desta vía, que dará acceso á futura intermodal, poidan comezar a principios de ano.\nO Mercado da Estrela volve os días 20, 21 e 22 de decembro con máis actividades e nova localización en Cervantes\nO concelleiro de Festas, Gonzalo Muíños, presentou a oitava edición do Mercado da Estrela, que se celebrará na nosa cidade os días 20, 21 e 22 de decembro. Na rolda estivo acompañado da directora do Mercado da Estrela, Mónica Mejías, da empresa Correveydile; e da xerente da Fundación Pública Artesanía de Galicia, Elena Fabeiro.\nO certame Santiago(é)Tapas celebrará a súa final do 6 ao 8 de decembro con 12 propostas a concurso\nUn total de 12 tapas, dúas máis das inicialmente establecidas nas bases do concurso, competirán na gran final do XII Santiago(é)Tapas que se celebrará os días 6, 7 e 8 de decembro. Así o decidiu a organización en consenso co xurado profesional que percorreu os locais participantes, xa que había unha escasa diferenza de puntuacións entre varios candidatos, mostra do excelente nivel das propostas presentadas nesta edición.\nO certame aRi(t)mar, promovido pola Escola Oficial de Idiomas de Santiago de Compostela, traerá este mércores 4 de decembro, ás 21:00 horas, ao Auditorio de Galiza ás gañadoras desta edició: Tanxugueiras, Os Azeitonas, Susana Aríns, Marta Chaves e Uxía, ademais da actuación Carlos Blanco. A entrada é libre e gratuíta ata completar a capacidade da sala.\nMáis de 80 empresas e axentes de innovación asistiron este luns ao taller informativo celebrado no edificio Cersia e no que se abordaron as características do proxecto Smartiago e dos tres retos propostos, que se presentaron na Xornada de lanzamento da Consulta Preliminar ao Mercado o pasado xoves 21 de decembro no Hostal dos Reis Católicos en Santiago.


Realízase en España o primeiro implante coclear europeo do dispositivo máis pequeno do mundo | Consumer\nRealízase en España o primeiro implante coclear europeo do dispositivo máis pequeno do mundo\nO aparello facilita aos seus usuarios unha mellor mobilidade e unha maior precisión auditiva\nO implante coclear máis pequeno do mundo, o “Cochlear Nucleus 5”, que facilita aos seus usuarios unha mellor mobilidade e unha maior precisión auditiva, levouse a cabo en España. O xefe do Servizo de Otorrinolaringología do Complexo Hospitalario Universitario Insular Materno-Infantil de Gran Canaria, Anxo Ramos Macías, foi o primeiro cirurxián de toda Europa en realizar esta intervención.\nA operación, que tivo lugar no citado centro canario durante o pasado mes de agosto, levou a cabo nun neno con xordeira neurosensorial severa ou profunda. Ao non poder beneficiarse dos audífonos, esta nova técnica permitiulle recuperar a audición mediante a implantación dun dispositivo na cóclea. Para explicar como foi a intervención e informar dos últimos avances nesta técnica, o doutor Ramos Macías acudirá a Barcelona para reunirse con preto de 100 dos mellores otorrinolaringólogos.\nO implante coclear aplícase en España desde 1985 e na actualidade hai máis de 40 centros implantadores que, desde entón, realizaron preto de 6.000 intervencións deste tipo, uns 40% nenos, segundo informaron desde Centros Auditivos GAES. En concreto, o novo “Cochlear Nucleus 5” está deseñado para adaptarse mellor á forma natural da cabeza, o cal lle converte nunha boa opción para nenos, adultos e persoas de idade avanzada. Do mesmo xeito que os anteriores implantes, este dispositivo desenvolveuse en estreita colaboración con cirurxiáns de todo o mundo para así simplificar aínda máis o procedemento cirúrxico.\nAs persoas que poden recuperar a súa audición grazas a un implante son quen padecen xordeira severa profunda en ambos os oídos e que obtiveron un escaso ou nulo beneficio cos audífonos. Non todas as persoas que reciben un implante coclear recuperan a súa capacidade auditiva no mesmo grao, xa que interveñen múltiples factores como o estado do nervio acústico, cando se produciu a perda auditiva, a idade de implantación, o nivel de linguaxe oral, así como a motivación e o compromiso do paciente para seguir o proceso de rehabilitación. As estatísticas reflicten que os mellores resultados obtéñense cando o paciente é un neno nado cunha perda de audición severa. En adultos, a efectividade rolda un 85% se o paciente xa adquirira a linguaxe antes de que se producise o trastorno auditivo.\nauditiva dispositivo españa implante-gl mundo-gl


O Corte Inglés ascende a un ex-cargo de empresas da Comunidad de Madrid, absorbe Sfera e adianta a súa Xunta\nRedacción | Xoves, 25 de Xuño de 2020, 11:44\nNovo movemento no Corte Inglés (ECI) para tratar de gañar algo de osíxeno. A cadea vai absorver a súa filial de moda nova Sfera. Así figura na convocatoria do Consello de Administración que, sorprendentemente, adiántase.\nECI viña convocando aos seus accionistas a finais de agosto. Este ano a Xunta será o 26 de xullo, segundo recolle o BOE.\nUn pasado consello de administración de ECI, con Marta Álvarez como presidenta non executiva\nNon é a única novidade da convocatoria. Os accionistas están chamados a participar telemáticamente, aínda que non é obrigatorio. Oficialmente, a Xunta segue convocada en Madrid, na rúa Vitruvio, 5, o próximo día 26 de de 2020, ás 12:00 horas.\n"Evitar aglomeracións que poidan non estar recomendadas a nivel sanitario, e evitar a xeración de riscos de propagación da enfermidade COVID-19" é o motivo enarborado polo grupo.\nPrecisamente o coronavirus será un dos focos da reunión. Hai que lembrar que O Corte Inglés executou o maior ERTE de España. Ademais, está a tirar do aval do tesouro público para refinanciar a súa débeda e as súas accións no mercado alternativo bolsista.\nA pesar de todas estas axudas do Estado, EECI está a presionar ao Goberno para que lle deixe repartir dividendos entre os accionistas. A Lei impide repartir beneficios nas sociedades que tiraron do erario público para pagar os Es.\nO ano pasado O Corte Inglés logrou aumentar os seus beneficios e reducir a súa débeda. Algo que moi probablemente non será capaz este exercicio.\nSegundo Vox Populi, a facturación caeu á metade debido á crise do coronavirus, dato que fontes oficiais non comentaron. Os continuos problemas nas entregas do seu comercio en liña lastraron a súa ocasión de aproveitar o acelerón das vendas por Internet.\nMalas noticias para un negocio que arrastra unha delicada situación financeira. As principais axencias cualificadoras de débeda dan a ECI unha nota ao bordo do bono lixo.\nUN AVOGADO CON MOITA EXPERIENCIA EN VARIOS ÁMBITOS\nA nivel interno, a principal novidade é o debut José Ramón De Fouces Íñiguez como secretario. O letrado persoal da presidenta non executiva Marta Álvarez sfue nomeado o 13 de marzo, cando xa azoutaba a pandemia.\nO ex-membro de o bufete Pérez Llorca ten moita experiencia tanto no mundo estritamente vinculado a a empresa privda, como co mundo das compañías participadas pola Comunidad de Madrid.\nAsí, tivo cargos en a Sociedade Pública Turismo de Madrid e en Madrid Activa, sociedades participadas pola Comunidad de Madrid. De feito, aínda figura como secretario non conselleiro do Instituto de Finanzas da Comunidad de Madrid, presidido por Pablo Abellas, o ex-director xeral de Economía da autonomía.\nDe Fouces será o encargado de formalizar a absorción de Sfera. Un paso máis no adelgazamento de custos do grupo, necesario para que os acredores sigan insuflando aire nas maltreitas contas do maior empregador privado de España.


A Axencia Galega de Infraestruturas informa desfavorablemente o PXOM de Nigrán - ValmiñorTV\nInicioGALEGOA Axencia Galega de Infraestruturas informa desfavorablemente o PXOM de Nigrán\nA Axencia Galega de Infraestruturas informa desfavorablemente o PXOM de Nigrán\nSegundo a documentación á que tivo acceso Esquerda Unida, o pasado 14 de xullo a Axencia Galega de Infraestruturas (AXI) informou desfavorablemente o PXOM de Nigrán, polo que deberá ser corrixido e sometido á AXI novamente.\nDébense revisar no PXOM deficiencias que presenta a cartografía, a falta de sinalización de aliñacións de edificacións nos planos, e en relación aos novos viarios, o informe sinala que, tendo en conta o incremento dos ámbitos de uso residencial, deberase xustificar o feito de non prever novas infraestruturas viarias ou o reforzo e mellora das existentes. Tamén se sinala que no caso de non preverse ditas actuacións en materia de infraestruturas deberá reformularse a superficie dos ámbitos de uso residencial xerados.\n“Resulta estraño que non se xustificara o feito de non prever novas infraestruturas viarias, xa que no cuarto trimestre do ano 2019 o Concello de Nigrán contratou adicionalmente á empresa redactora do PXOM a asistencia técnica para a análise das repercusións na mobilidade prevista no PXOM tras a eliminación do viario Xunqueira-Saiáns. Este expediente, fiel á falta de transparencia que caracteriza a este goberno, é ocultado polo goberno municipal, incumprindo as leis de transparencia”, lamenta José Cuevas.\nSegundo o coordinador local de Esquerda Unida, neste punto constátase unha contradición na documentación do PXOM, xa que a execución do viario de conexión Balsa-Saiáns-Porto do Molle segue aparecendo no estudo económico.\nCuevas recorda que xa pasaron máis de dous anos dende que se realizara unha nova cesión do contrato á empresa redactora e se anunciara que practicamente estaba feito cando se enviou a Patrimonio. “Agora da a impresión que non se avanzou nada, pois a este informe desfavorable da AXI, únese o de Patrimonio, que debe ser remitido novamente para a súa avaliación, segundo o informe de decembro de 2019, do que se reportou previamente”.\nEsquerda Unida lle lembra ao goberno de Nigrán que o PXOM é un tema demasiado serio para o futuro deste municipio, “polo que non basta con sacarse fotografías mirando planos, senón que cómpre convocar o Consello Sectorial do PXOM de Nigrán para informar a toda a veciñanza e clarificar o estado actual de tramitación do Plan Xeral de Ordenación Municipal”.\nDemsu dona 165 pantallas protectoras homologadas al Hospital Álvaro Cunqueiro\nA Xunta adxudica a rehabilitación integral do CPI de Cova Terreña por preto de 1,2 millóns\nA Consellería de Educación, Universidade e Formación Profesional vén de adxudicar a rehabilitación integral do CPI de Cova Terreña de Baiona por un importe total de 1.136.973,66 euros. As obras realizaranse a través do anticipo […]\nA conselleira de Infraestruturas e Mobilidade, Ethel Vázquez, salienta que as obras de acondicionamento executadas na estrada PO-331 en Gondomar reforzan a seguridade viaria e melloran o acceso ao polígono industrial da Pasaxe, tras un […]